text: Landmænd kan blive mere effektive
  02 april 2012 kl. 17.42
  Mange landmænd giver den økonomiske krise skylden, men det kan faktisk også betale sig at kigge indad, lave små ændringer og bevare optimismen.
  Christen Mikkelsen er landmand og driver et mellemstort landbrug med 650 grise og 300 hektar jord. Forretningen går godt, men som mange andre landmænd mærker han den trængte økonomiske situation. 
  Nu har Sønderjysk Landboforening hjulpet ham med at gøre driften mere effektiv. På otte måneder har han sparet næsten en halv million kr. ved at gøre sit landbrug mere effektivt.
  